На основу члана 18. став 1. Закона о јавним службама („Службени гласник РС“ број 42/91 и 71/94, 79/05-др. закон, 81/05-испр.др.закона 81/2005 - испр.др.закона, 83/2005 - испр.др.закона и 83/2014 – др. закон), члана 32. став 1. тачка 9. Закона о локалној самоуправи („Службени гласник РС“ број 129/2007, 83/2014 – др. закон и 101/2016 – др. закон.), члана 19. став 1 и 2. , члана 41. став 1. тачка 10. и 138. Статута општине Владичин Хан („Службени гласник Пчињског округа“, број 21/2008 и 8/2009 и „Службени гласник Града Врања“, број 11/2013, 5/2017 и 14/2017), Скупштина општине Владичин Хан, на седници која је одржана дана 07.05.2018. године, доноси

**РЕШЕЊЕ О ИМЕНОВАЊУ**

**ДИРЕКТОРА УСТАНОВЕ СПОРТСКИ ЦЕНТАР**

**„КУЊАК“ ВЛАДИЧИН ХАН**

**I**

**Владица Додић,** економиста из Владичиног Хана, улица Немањина бр. 68, именује се за директора Установе Спортски центар „Куњак“, на период од 4 године.

**II**

Решење ступа на снагу даном доношења.

**III**

Решење објавити у „Службеном гласнику Града Врања“.

**Образложење**

Правни основ за доношење овог решења садржан је у одредбама члана 18. став1. Закона о јавним службама („Службени гласник РС“ број 42/91 и 71/94, 79/05-др. Закон, 81/05-испр.др.закона 81/2005 - испр.др.закона, 83/2005 - испр.др.закона и 83/2014 – др. закон), члана 32. став 1. тачка 9. Закона о локалној самоуправи („Службени гласник РС“ број 129/2007, 83/2014 – др. закон и 101/2016 – др. закон.), члана 19. став 1 и 2. , члана 41.став 1. тачка 10. и 138. Статута општине Владичин Хан („Службени гласник Пчињског округа“, број 21/2008 и 8/2009 и „Службени гласник Града Врања“, број 11/2013, 5/2017 и 14/2017),

Чланом 18. став 1. Закона о јавним службама прописано је да директора установе именује оснивач.

Чланом 32. став 1. тачка 9. Закона о локалној самоуправи и чланом 41. став 1. тачка 10. Статута општине Владичин Хан, прописано је да Скупштина општине у складу са Законом између осталог именује и разрешава директоре установа чији је оснивач.

Чланом 19. став 1. и 2 прописано је да ако законом није уређен поступак избора директора јавних предузећа, установа, организација и служби чији је оснивач или већински власник Општина, Скупштина општине именује директора после спроведеног конкурса, те да Управни одбор расписује јавни конкурс и подноси извештај Скупштини Општине о резултатима конкурса најкасније у року од 15 дана од дана завршетка конкурса осим ако законом није другачије уређено.

На основу расписаног кокураса и након спроведене процедуре за директора Установе Спортски центар „Куњак“ именује се Владица Додић на период од четири године.

На основу наведеног Скупштина општине донела је решење као у диспозитиву.

**Упутство о правном средству**: Против овог решења може се поднети тужба Вишем суду у Врању у року од 30 дана од дана пријема решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-56/7/18-I**

**ПРЕДСЕДНИЦА**

**Данијела Поповић**